eL RE 
tre til fire Alen. Foruden en heel Mængde Grunde og Skjær 
blottedes herved, omtrent ligeoverfor Engestofte i den modsatte 
Side af Søen, et betydeligt Antal, tildeels meget store Stød af 
en sunken eller overskyllet Fyrreskov (af den saakaldte vredne 
Fyr), medens Tilstedeværelsen af endnu flere Fyrrestød umiddel- 
bart under Vandfladen iagttoges derved, at Baade næsten ikke 
kunde bevæge sig mellem de synlige Stød, uden hvert Øieblik 
at blive indviklet i de under Vandet liggende Rødder og Grene. 
Allerede tidligere var der paa adskillige Steder ved Bredderne af 
Maribo Sø opsamlet ikke faa Steenredskaber, enkelte smukt formede 
og slebne, men i det Hele taget dog temmelig raae i Formen og 
meest uslebne. I Særdeleshed paa den til Engestofte hørende 
Borgø "var der Tid efter anden fundet saa mange Flintflækker 
eller Kjærner og andre tildeels meget raae og tilsyneladende 
halvfuldendte Steenredskaber, at man havde sluttet, at der i den 
fjerne Oldtid paa Borgø maatte have været et Slags Værksted for 
Tildannelsen af Flintredskaber. Dette havde givet nærmere An- 
ledning til at Kammerherre Wichfeld og hans Børn havde be- 
gyndt at eftersøge forskjellige af de nylig blottede Grunde, hvor- 
ved de, som ovenmeldt, havde fundet baade Flintredskaber og 
Spor af Pæle. 
Strax nedenfor Engestofte Have paa Søbredden forefandt 
jeg selv senere en ikke ringe Deel ganske raae Flintredskaber, 
Kiler, Knuder eller Kjærner, Blokke og Flækker, ligesom jeg 
ogsaa paa den saakaldte »Avlegrund« tydelig kunde skjelne de 
rigtignok ikke stærke Omrids af et anseeligt Antal temmelig 
smaae og meget stærkt fortærede Pæle. Spredte omkring paa 
Grunden laae enkelte raae Redskaber og Knuder af Flint. 
Da jeg imidlertid ikke kunde opdage nogen bestemt Orden 
for de nævnte Pæle, og da disse forekom mig at være af 
en noget tvivlsom Art (maaskee endog kun Levninger af Garn- 
eller Baadpæle), fortsatte jeg mine Eftersøgninger langs Søbred- 
den nedad mod Heirede Sø mod den Landtunge, den saakaldte 
Sømøode, som adskiller Maribo og Heirede Søer. Paa flere 
